b'\n_START_ARTICLE_\nKommentaar (programmeerimine)\n_START_SECTION_\n\xc3\x9clevaade\n_START_PARAGRAPH_\nKommentaarid tuleb m\xc3\xa4rkida nii, et kompilaator v\xc3\xb5i interpretaator nad sellistena \xc3\xa4ra tunneb. Kommentaarid esinevad koodis tavaliselt kas ploki- v\xc3\xb5i reakommentaaridena ._NEWLINE_Plokikommentaarid eraldavad koodi sees piirkonna, mis v\xc3\xb5ib ulatuda \xc3\xbcle mitme rea. See piirkond m\xc3\xa4\xc3\xa4ratakse alguse- ja l\xc3\xb5put\xc3\xa4hisega. M\xc3\xb5ni programmeerimiskeel lubab kommentaare rekursiivselt \xc3\xbcksteise sisse paigutada (n\xc3\xa4iteks MATLAB), kuid m\xc3\xb5nes (n\xc3\xa4iteks Java) on see keelatud._NEWLINE_Reakommentaar algab kas algust\xc3\xa4hisega v\xc3\xb5i mingist kindlast positsioonist. Reakommentaaril l\xc3\xb5put\xc3\xa4hist ei ole, sest selleks on rea l\xc3\xb5pp. M\xc3\xb5nes programmeerimiskeeles on olemas m\xc3\xb5lemad kommentaariliigid, muidugi erinevate t\xc3\xa4histega. N\xc3\xa4iteks C++-is on plokikommentaari t\xc3\xa4histeks /* ja */, reakommentaari algust\xc3\xa4his on //. M\xc3\xb5nes keeles on ainult \xc3\xbcht sorti kommentaare, n\xc3\xa4iteks Ada kommentaarid algavad t\xc3\xa4hisega -- ja kulgevad rea l\xc3\xb5puni, seal plokikommentaare pole._NEWLINE_M\xc3\xb5nes interpreteeritavas keeles, n\xc3\xa4iteks Prologis, kommentaarid formaalselt puuduvad. Nendes saab kirjutada alamprogrammi, mida kunagi v\xc3\xa4lja ei kutsuta, ja selle kehasse kirjutada vajalikud m\xc3\xa4rkused.\n_START_SECTION_\nKommentaaride kasutamine\n_START_PARAGRAPH_\nKuidas on k\xc3\xb5ige parem kommentaare kasutada, on vaidlusalune teema . Inimesed pakuvad erinevaid ja vahel vastuolulisi ideid ._NEWLINE_Kuna kommentaarid on sisu suhtes paindlikud, siis v\xc3\xb5ib nende abil koodi lisada igasugust teavet, sealhulgas kasutut. Selle v\xc3\xa4ltimiseks n\xc3\xb5uab enamik tarkvaraarendajaid ja -anal\xc3\xbc\xc3\xbctikuid kommenteerimise hea tava v\xc3\xb5i koolkonna j\xc3\xa4rgimist. Milles hea tava v\xc3\xb5i koolkond seisneb, on suuresti kokkuleppe k\xc3\xbcsimus. Laias laastus on igas tarkvaraettev\xc3\xb5ttes oma stiil.\n_START_SECTION_\nKoodi kirjeldamine\n_START_PARAGRAPH_\nKommentaare v\xc3\xb5ib kasutada kokkuv\xc3\xb5tte tegemiseks v\xc3\xb5i programmeerija kavatsuste selgitamiseks. Selle m\xc3\xb5tteviisi esindajate arvates on parim viis kommentaare kirjutada lihtsas keeles; vajadus asju \xc3\xbcle selgitada v\xc3\xb5ib olla m\xc3\xa4rk, et kood on liiga keeruline ja tuleks \xc3\xbcmber kirjutada._NEWLINE_"\xc3\x84ra kommenteeri halba koodi \xe2\x80\x93 kirjuta see \xc3\xbcmber." _NEWLINE_"Head kommentaarid ei korda koodi ega selgita seda. Nad selgitavad selle eesm\xc3\xa4rki. Kommentaarid peaksid selgitama sinu kavatsusi paremini kui kood ise." _NEWLINE_Kommentaare saab kasutada ka selgitamaks, miks mingi osa koodist ei sobi sinna, kus ta on. Seda kasutatakse projektide juures, kus on v\xc3\xa4he aega arendustegevuseks v\xc3\xb5i kui parandatakse vigu. N\xc3\xa4iteks:_NEWLINE_\' Second variable dim because of server errors produced when reuse form data.\' No documentation available on server behavior issue, so just coding around it._NEWLINE_ vtx = server.mappath("local settings")\n_START_SECTION_\nAlgoritmi kirjeldus\n_START_PARAGRAPH_\nM\xc3\xb5nikord sisaldab programm uudseid v\xc3\xb5i m\xc3\xa4rkimisv\xc3\xa4\xc3\xa4rseid lahendusi mingile probleemile. Sellisel juhul v\xc3\xb5ivad kommentaarid sisaldada selgitusi kasutatud meetodi kohta. Need selgitused v\xc3\xb5ivad sisaldada diagramme ja matemaatilisi t\xc3\xb5estusi. Seda v\xc3\xb5ib lugeda koodi selgitamiseks, mitte koodi eesm\xc3\xa4rgi kirjeldamiseks. Inimesed, kes tegelevad koodibaasi hooldamisega, v\xc3\xb5ivad selliseid selgitusi \xc3\xbclit\xc3\xa4htsateks pidada, eriti kui lahendatakse v\xc3\xa4ga erilisi probleeme v\xc3\xb5i kui kasutatakse haruldasi lihtsustusi, konstruktsioone v\xc3\xb5i \xc3\xbclesandeid._NEWLINE_N\xc3\xa4iteks v\xc3\xb5ib programmeerija lisada kommentaari, selgitamaks, miks kasutati vahelepanemisega sortimist kiirsortimise asemel, kuigi esimene on teoreetiliselt aeglasem kui teine:_NEWLINE__NEWLINE_  list = [f (b), f (b), f (c), f (d), f (a), ...];_NEWLINE_  // Need a stable sort. Besides, the performance really does not matter._NEWLINE_  insertion_sort (list);\n_START_SECTION_\nAndmete lisamine koodi\n_START_PARAGRAPH_\nASCII-kunsti abil saab koodi sisestada ja kommentaarina vormistada logosid, diagramme, vooskeeme ja muud . Autori\xc3\xb5iguste kohta k\xc3\xa4ivad hoiatused v\xc3\xb5ivad samuti l\xc3\xa4htekoodis kommentaaridena olla. Binaarandmed v\xc3\xb5ivad esineda koodis kommentaarina, kuid see on haruldane ja tavaliselt paigutatakse need eraldi faili._NEWLINE_J\xc3\xa4rgmine koodil\xc3\xb5ik on lihtne ASCII diagramm, mis kujutab protsessivoogu s\xc3\xbcsteemi haldusskriptis Windows Script File, mis jookseb Windows Script Hostis. Kuigi l\xc3\xb5ik, kus kood asub, n\xc3\xa4ib kommentaarina, ilmub diagramm hoopis XML CDATA l\xc3\xb5igus, mis erineb kommentaarist, kuid v\xc3\xb5ib t\xc3\xa4ita samu \xc3\xbclesandeid . M\xc3\xb5nikord seisneb kommentaaride ja muude s\xc3\xbcntaksielementide vahe programmeerimis- ja m\xc3\xa4rgistuskeeltes ainult n\xc3\xbcanssides. Niederst viitab \xc3\xbchele sellisele juhtumile, \xc3\xb6eldes: "Kahjuks v\xc3\xb5ib XML tarkvara kommentaare ebaoluliseks infoks pidada ja need dokumendist kustutada enne selle t\xc3\xb6\xc3\xb6tlemist. Selle probleemi v\xc3\xa4ltimiseks tuleb kasutada XML CDATA l\xc3\xb5iku." _NEWLINE__NEWLINE_ <!-- begin: wsf_resource_nodes -->_NEWLINE_ <resource id="ProcessDiagram000">_NEWLINE_ <![CDATA[  HostApp (Main_process)     |     V script.wsf (app_cmd) --> ClientApp (async_run, batch_process)                 |                 |                 V          mru.ini (mru_history)    ]]>_NEWLINE_ </resource>_NEWLINE_Kuigi sarnase diagrammi saab ka kommentaarina l\xc3\xa4htekoodi lisada, on siin n\xc3\xa4idatud, et programmeerija v\xc3\xb5ib allikaid ka muul viisil l\xc3\xa4htekoodi kaasata.\n_START_SECTION_\nSilumine\n_START_PARAGRAPH_\nOn \xc3\xbcsna tavaline, et programmeerija mingi koodiosa v\xc3\xa4lja kommenteerib, et see programmis ei k\xc3\xa4ivituks. Seda tehakse laialdaselt programmi testimise ajal. Sealjuures tuleb olla ettevaatlik, sest v\xc3\xa4ljakommenteeritav programmiosa v\xc3\xb5ib ise kommentaare sisaldada, aga k\xc3\xb5ik keeled ei luba \xc3\xbcht kommentaari teise sisse paigutada._NEWLINE__NEWLINE_  if (opt.equals ("e"))_NEWLINE_    opt_enabled = true;_NEWLINE_  /*   if (opt.equals ("d"))    opt_debug = true;  // */_NEWLINE_  //*_NEWLINE_  if (opt.equals ("v"))_NEWLINE_     opt_verbose = true;_NEWLINE_  // */_NEWLINE_Selles programmil\xc3\xb5igus on programmeerija silumisvaliku keelanud. \xc3\x9cksik kaldkriips esimese eraldaja ees on l\xc3\xbcliti, mis lubab v\xc3\xb5i keelab plokikommentaari.\n_START_SECTION_\nAutomaatne dokumentatsiooni tekitamine\n_START_PARAGRAPH_\nArendust\xc3\xb6\xc3\xb6riistad salvestavad m\xc3\xb5nikord dokumentatsiooni ja meta-andmeid kommentaarides . Need v\xc3\xb5ivad sisaldada sisestuspositsiooni automaatseks lisamiseks p\xc3\xa4isefaili ja k\xc3\xa4ske faili s\xc3\xbcntaksi esilet\xc3\xb5stmiseks  v\xc3\xb5i faili versiooni numbrit . Selliseid funktsionaalse kontrolli kommentaare nimetatakse vahel annotatsioonideks. Dokumentatsiooni l\xc3\xa4htekoodis hoidmine on \xc3\xbcks viis, kuidas dokumenteerimist lihtsustada ja dokumentatsiooni v\xc3\xa4rskena hoida, kuna dokumentatsioon uueneb siis koos koodiga ._NEWLINE_Dokumentatsiooni generaatorite n\xc3\xa4ited on programm javadoc, mis on m\xc3\xb5eldud Java jaoks, Ddoc, mis on m\xc3\xb5eldud D jaoks, doxygen, mida kasutatakse C++, C, Java ja IDLi jaoks, ning PHPdoc PHP jaoks._NEWLINE_C# ja Visual Basic kasutavad omadust XML Comments, mida loetakse IntelliSense\'i abil kompileeritud .NET assemblerist.\n_START_SECTION_\nVaated\n_START_PARAGRAPH_\nSelle kohta, kuidas kommentaare l\xc3\xa4htekoodis kasutada, on palju vaateid ja arvamusi . Osa neist on mitteametlikud ja p\xc3\xb5hinevad isiklikel eelistustel, teised on avaldatud ametlike juhistena .\n_START_SECTION_\nVajadus kommentaaride j\xc3\xa4rele\n_START_PARAGRAPH_\nAsjatundjatel on v\xc3\xa4ga erinev n\xc3\xa4gemus sellest, millal ja kuidas kommentaare koodi lisada._NEWLINE_Puuduvad kommentaarid v\xc3\xb5ivad muuta koodi m\xc3\xb5istmise raskeks, aga kommentaarid v\xc3\xb5ivad segada v\xc3\xb5i olla lausa kahjulikud, kui nad on vananenud, valed v\xc3\xb5i lihtsalt arusaamatud. M\xc3\xb5ni asjatundja leiab, et kommentaare tuleb kasutada minimaalselt, sest kood peab iseenesest arusaadav olema . Teised j\xc3\xa4lle leiavad, et kommentaare tuleb kasutada laialdaselt. On tavaline, et \xc3\xbcle poole koodist moodustavad kommentaarid ._NEWLINE_Nende kahe vaate vahele j\xc3\xa4\xc3\xa4b veel arvamus, et kommentaarid pole iseenesest kasulikud ega kahjulikud, loeb vaid nende t\xc3\xa4psus ja koodiga kaasas k\xc3\xa4imine. Seda eeldusel, et kommentaarid pole \xc3\xbcleliigsed, liiga mahukad, keerulised majandada ega muul viisil segavad.\n_START_SECTION_\nDetailsus\n_START_PARAGRAPH_\nOlenevalt lugejatest ja muudest asjaoludest v\xc3\xb5ib koodi detailsus oluliselt erineda._NEWLINE_N\xc3\xa4iteks sobiks j\xc3\xa4rgmine Java kommentaar algajate programmeerijate \xc3\xb5petamisel:_NEWLINE__NEWLINE_    String s = "Wikipedia"; /* Annab v\xc3\xa4\xc3\xa4rtuse "Wikipedia" muutujale s. */_NEWLINE_Selline detailsus pole aga kohane reaalse programmi koodis ega muul juhul, kus tegemist on kogenud programmeerijatega. Sellised algelised kirjeldused on vastuolus soovitusega "Head kommentaarid ... selgitavad kavatsust".\n_START_SECTION_\nEbaviisakad kommentaarid\n_START_PARAGRAPH_\nTuleb ette, et kommentaaride abil maandatakse stressi v\xc3\xb5i r\xc3\xa4\xc3\xa4gitakse pahasti arendusvahenditest, konkurentidest, t\xc3\xb6\xc3\xb6andjatest, t\xc3\xb6\xc3\xb6tingimustest ja isegi koodi enda kvaliteedist. Paljud asjatundjad peavad seda \xc3\xa4\xc3\xa4rmiselt kohatuks, eriti kui koodi v\xc3\xb5ib tulevikus vaadata keegi peale algse kommenteerija enda ._NEWLINE_Selliseid juhtumeid v\xc3\xb5ib n\xc3\xa4ha internetis lehek\xc3\xbclgedel, mis otsivad l\xc3\xa4htekoodist roppusi._NEWLINE_V\xc3\xa4hemalt sama ebaviisakas on kirjutada segane ja arusaadamatu programmil\xc3\xb5ik ning kommenteerida seda lausega: "Eks te proovige \xc3\xa4ra arvata, mida ma siin teen!"\n_START_SECTION_\nKommentaaride turvalisus\n_START_PARAGRAPH_\nVeebidisainis esineb kommentaaridega seotud turvaprobleeme. Pole tavatu, et HTML-i kommentaarid on rakenduse igale kasutajale tavalise tekstina n\xc3\xa4htavad. L\xc3\xb5igud koodist, mis on HTML-i mallides v\xc3\xa4lja kommenteeritud, on seet\xc3\xb5ttu turvarisk.\n_START_SECTION_\nStiil\n_START_PARAGRAPH_\nKommentaaride kirjutamiseks l\xc3\xa4htekoodi on palju stiile. Suurtes projektides, milles tegutseb palju programmeerijaid, lepitakse kommentaaride kasutamise stiil alguses kokku v\xc3\xb5i kujuneb see t\xc3\xb6\xc3\xb6 k\xc3\xa4igus ise. \xc3\x9cldiselt eelistavad programmeerijad stiile, mis on j\xc3\xa4rjepidevad, ei sega, on lihtsad t\xc3\xa4iendada ega l\xc3\xa4he kergesti katki._NEWLINE_J\xc3\xa4rgmised C-keele kommentaarid demonstreerivad, kuidas kahes stiilis anda edasi sama teavet._NEWLINE__NEWLINE_ /*       See on kommentaari keha.      Esimene variant */_NEWLINE__NEWLINE_ /***************************\\ *                           * * See on kommentaari keha.  * * Teine variant             * *                           * \\***************************/_NEWLINE_Isiklik eelistus, programmeerimiskeskkond ja muud asjaolud m\xc3\xb5jutavad seda, millist kommenteerimise stiili kasutatakse. N\xc3\xa4iteks v\xc3\xb5ib teine variant olla vastumeelne programmeerijale, kes ei kasuta redaktorit, mis kommentaari automaatselt vormindab ja joondab._NEWLINE_Tarkvarakonsultant ja tehnoloogia asjatundja Allen Holub propageerib kommentaaride joondamist vasaku serva j\xc3\xa4rgi._NEWLINE__NEWLINE_ /* Seda stiili soovitab Holub C and C++ jaoks.  * See on kirjas teoses "\'\'Enough Rope\'\'", reeglis 29.  */_NEWLINE__NEWLINE_ /* See on teine moodus seda teha, samuti C-s. ** Niimoodi on kergem kirjutada redaktorites, mis automaatselt ei alusta kommentaari ** \xc3\xbclej\xc3\xa4\xc3\xa4nud ridu \xc3\xbche positsiooni v\xc3\xb5rra suurema taandega kui kommentaari esimest rida. ** Ka seda kasutatakse Holubi raamatus, reeglis 31. */\n_START_SECTION_\nKommentaarid rea l\xc3\xb5pus\n_START_PARAGRAPH_\nSel juhul eiratakse kogu teksti p\xc3\xa4rast ASCII m\xc3\xa4rke // kuni rea l\xc3\xb5puni._NEWLINE__NEWLINE_ // begin: Variation Three._NEWLINE_ // -------------------------_NEWLINE_ // This is the comment body._NEWLINE_ // -------------------------_NEWLINE_Eri koodiosade jaoks v\xc3\xb5ib valida eri kommenteerimisstiili. Kui s\xc3\xbcntaks toetab nii reakommentaare kui plokikommentaare, siis \xc3\xbcks v\xc3\xb5imalus on kasutada reakommentaare \xc3\xa4\xc3\xa4rem\xc3\xa4rkusteks (toimetamine, struktureerimine) ja plokikommentaare \xc3\xbcldisematel teemadel (funktsioonid, klassid, moodulid ja failid).\n_START_SECTION_\nN\xc3\xa4ited\n_START_PARAGRAPH_\nKommentaaride kirjutamise reeglid erinevad keeleti oluliselt. Paljudes programmeerimiskeeltes on sellele keelele ainuomaseid kommenteerimismooduseid.\n_START_SECTION_\nKlassikaline BASIC\n_START_PARAGRAPH_\nSee BASIC-koodi l\xc3\xb5ik on t\xc3\xa4iesti t\xc3\xb6\xc3\xb6korras programm, milles kommentaarid kirjeldavad programmi t\xc3\xb6\xc3\xb6d. Sellised kommentaarid on m\xc3\xb5eldud eelk\xc3\xb5ige algajale programmeerijale._NEWLINE_10 REM See BASICu programm n\xc3\xa4itab, kuidas kasutada PRINT- ja GOTO-lauset.15 REM See t\xc3\xa4idab ekraani s\xc3\xb5naga "VIKIPEEDIA".20 PRINT "VIKIPEEDIA"30 GOTO 20_NEWLINE_Selle programmi k\xc3\xa4ivitamisel tr\xc3\xbckitakse ekraanile l\xc3\xb5putult s\xc3\xb5na "VIKIPEEDIA" (jutum\xc3\xa4rkideta).\n_START_SECTION_\nC\n_START_PARAGRAPH_\nSee C koodi l\xc3\xb5ik n\xc3\xa4itab sissejuhatava plokikommentaari kasutamist, et kirjeldada tingimuslause eesm\xc3\xa4rki. Kommentaar sisaldab peamisi termineid ja p\xc3\xb5him\xc3\xb5tteid ning programmeerija l\xc3\xbchikest signatuuri._NEWLINE__NEWLINE_ /*  * Check if we are over our maximum process limit, but be sure to  * exclude root. This is needed to make it possible for login and  * friends to set the per-user process limit to something lower  * than the amount of processes root is running. -- Rik  */_NEWLINE_ if (atomic_read(&p->user->processes) >= p->rlim[RLIMIT_NPROC].rlim_cur_NEWLINE_     && !capable(CAP_SYS_ADMIN) && !capable(CAP_SYS_RESOURCE))_NEWLINE_     goto bad_fork_free;_NEWLINE_See n\xc3\xa4ide on Tfork.c failist Linuxi tuuma l\xc3\xa4htekoodis.\n_START_SECTION_\nColdFusion\n_START_PARAGRAPH_\nColdFusion kasutab sarnaseid kommentaare nagu HTML/XML, kuid kahe kriipsu asemel on selle eraldajates kolm kriipsu. ColdFusioni mootor filtreerib need kommentaarid v\xc3\xa4lja ja neid ei v\xc3\xa4ljastata._NEWLINE__NEWLINE_ <!--- See v\xc3\xa4ljastab brauserisse s\xc3\xb5nad "Tere, maailm!". --->_NEWLINE_ <cfoutput>_NEWLINE_   Tere, maailm!<br />_NEWLINE_ </cfoutput>\n_START_SECTION_\nFortran 90\n_START_PARAGRAPH_\nSee FORTRANi koodi l\xc3\xb5ik n\xc3\xa4itab, kuidas kommentaare selles keeles kasutatakse._NEWLINE_!* * * * * * * * * * * * * * * * * * * * * * * * * * * * * * *!* K\xc3\xb5ik t\xc3\xa4hem\xc3\xa4rgid p\xc3\xa4rast h\xc3\xbc\xc3\xbcum\xc3\xa4rki loetakse kommentaariks.  *!* * * * * * * * * * * * * * * * * * * * * * * * * * * * * * *_NEWLINE_       PRINT "WIKIPEDIA" ! Fortran 90 v\xc3\xb5ttis kasutusele reakommentaarid._NEWLINE_       END\n_START_SECTION_\nJava\n_START_PARAGRAPH_\nSee Java koodi l\xc3\xb5ik n\xc3\xa4itab plokikommentaari kasutamist, et kirjeldada setToolTipText meetodit. Selle vormindus vastab Sun Microsystemsi Javadoci standardile ja on m\xc3\xb5eldud javadoci protsessoriga lugemiseks._NEWLINE__NEWLINE_ /**  * Registers the text to display in a tool tip. The text   * displays when the cursor lingers over the component.  *  * @param text  the string to display. If the text is null,   *              the tool tip is turned off for this component.  */_NEWLINE_ public void setToolTipText(String text) {\n_START_SECTION_\nPerl\n_START_PARAGRAPH_\nReakommentaar Perlis ja mitmes teises skriptikeeles algab trellidega (#). Kommentaar alguses nimega shebang \xc3\xbctleb s\xc3\xbcsteemile, millist interpretaatorit kasutada._NEWLINE_#!/usr/bin/perlmy $s = "Vikipeedia"; # Annab muutujale s v\xc3\xa4\xc3\xa4rtuseks "Vikipeedia".print $s . "\\n";      # Lisab uue rea p\xc3\xa4rast v\xc3\xa4ljastamist kestades (shells), mis seda automaatselt ei tee.\n_START_SECTION_\nPHP\n_START_PARAGRAPH_\nKommentaarid PHPs v\xc3\xb5ivad olla kas C++ stiilis (nii rea- kui plokikommentaarid) v\xc3\xb5i Perli stiilis. PHPDoc on javadocilt \xc3\xbcle v\xc3\xb5etud stiil ja \xc3\xbcsna levinud viis PHP koodi dokumenteerimiseks.\n_START_SECTION_\nPython\n_START_PARAGRAPH_\nKommentaarid Pythonis algavad trellidega "#". Et operatsioonis\xc3\xbcsteem teaks, millist interpretaatorit kasutada, algavad Pythoni programmid m\xc3\xa4rkidega #!._NEWLINE_#!/usr/bin/python# See programm tr\xc3\xbckib ekraanile "Tere, maailm!". print "Tere, maailm!"\n_START_SECTION_\nRuby\n_START_PARAGRAPH_\n\xc3\x9cherealised kommentaarid Rubys algavad trellidega "#":_NEWLINE_See ei ole kommentaar#See on kommentaarSee ei ole kommentaar_NEWLINE_Mitmerealised kommentaarid l\xc3\xa4hevad reserveeritud s\xc3\xb5nade "begin" ja "end" vahele:_NEWLINE_See ei ole kommentaar=beginSiin vahelignoreeritakse k\xc3\xb5ike :)=endSee ei ole kommentaar\n_START_SECTION_\nSQL\n_START_PARAGRAPH_\nTransact-SQLi s\xc3\xbcntaks toetab kaht t\xc3\xbc\xc3\xbcpi kommentaare . Plokikommentaar langeb \xc3\xbchte C++ ja Java plokikommentaaridega._NEWLINE_/*See on kommentaari 1. ridaSee on kommentaari 2. rida*/SELECT COUNT(*)_NEWLINE_       FROM Authors_NEWLINE_Teine kommenteerimise v\xc3\xb5imalus Transact-SQL-is on reakommentaar, mis langeb \xc3\xbchte Ada kommentaaridega:_NEWLINE_-- See on \xc3\xbcherealine kommentaar,-- millele j\xc3\xa4rgneb teine rida.SELECT COUNT(*) _NEWLINE_       FROM Authors_NEWLINE_       WHERE Authors.name = \'Smith\'; -- M\xc3\xa4rkus: me tahame ainult Smithi_NEWLINE_                                     -- See kommentaar ilmub p\xc3\xa4rast SQL koodi'